Document ID: 32014R1242

IZVEDBENA UREDBA KOMISIJE (EU) št. 1242/2014
z dne 20. novembra 2014
o pravilih v skladu z Uredbo (EU) št. 508/2014 Evropskega parlamenta in Sveta o Evropskem skladu za pomorstvo in ribištvo v zvezi s predložitvijo ustreznih kumulativnih podatkov o operacijah
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 508/2014 Evropskega parlamenta in Sveta z dne 15. maja 2014 o Evropskem skladu za pomorstvo in ribištvo in razveljavitvi uredb Sveta (ES) št. 2328/2003, (ES) št. 861/2006, (ES) št. 1198/2006 in (ES) št. 791/2007 in Uredbe (EU) št. 1255/2011 Evropskega parlamenta in Sveta (1) ter zlasti člena 97(2) Uredbe,
po posvetovanju z Odborom Evropskega sklada za pomorstvo in ribištvo,
ob upoštevanju naslednjega:
(1)
Organi upravljanja držav članic morajo v skladu s členom 97(1)(a) Uredbe (EU) št. 508/2014 predložiti Komisiji ustrezne kumulativne podatke o operacijah, izbranih za financiranje, do konca predhodnega leta, vključno z glavnimi značilnostmi upravičencev in operacij.
(2)
Za zagotovitev doslednosti in popolnosti kumulativnih podatkov o operacijah, izbranih za financiranje, je treba oblikovati skupne tehnične specifikacije in pravila za predložitev navedenih kumulativnih podatkov. V ta namen se je primerno sklicevati na strukturo podatkovnih zbirk iz Priloge I k Izvedbeni uredbi Komisije (EU) št. 1243/2014 (2).
(3)
Da bi se omogočila takojšnja uporaba ukrepov iz te uredbe, bi morala ta uredba začeti veljati dan po objavi v Uradnem listu Evropske unije -
SPREJELA NASLEDNJO UREDBO:
Člen 1
Organi upravljanja upoštevajo tehnične specifikacije in pravila za predložitev kumulativnih podatkov o operacijah, izbranih za financiranje, vključno z glavnimi značilnostmi upravičencev in samih operacij, kot je določeno v členu 97(1)(a) Uredbe (EU) št. 508/2014, v skladu z obrazci in preglednicami iz prilog k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. novembra 2014

Labels: 5
7
8
6
12
15